
ประกาศองค์การบริหารส่วนตำบลดินอุดม
เรื่อง  จัดจ้างออกแบบเขียนแบบพร้อมประมาณราคาโครงการก่อสร้างอุทยานประวัติศาสตร์
ย้อนรอยพระเศวต  โดยวิธีพิเศษ
...................................................
		ด้วย  องค์การบริหารส่วนตำบลดินอุดม มีความประสงค์จะจ้างเหมาออกแบบเขียนแบบพร้อมประมาณราคาโครงการก่อสร้างอุทยานประวัติศาสตร์ย้อนรอยพระเศวต  ราคากลาง  ๑๑๘,๐๐๐.-บาท  (หนึ่งแสนหนึ่งหมื่นแปดพันบาทถ้วน)   โดยมีขอบเขตของงานรวมทั้งรายละเอียดที่จำเป็นตามรายละเอียดนี้ 
		งานก่อสร้างในเฟสที่ ๑
		โซนที่ ๑
· จัดสร้างซุ้มทางเข้าพร้อมปรับปรุงภูมิทัศน์ ก่อสร้างประติมากรรมช้าง
		โซนที่ ๒  
· ก่อสร้างประติมากรรมโคลงช้าง ๖ เชือก
· ก่อสร้างคอกช้างจำลอง
· ทางเดินศึกษาธรรมชาติ ระยะทางประมาณ ๑๐๐ เมตร พร้อมป้ายแนะนำ  พันธุ์ไม้
โซนที่ ๓ 
· ก่อสร้างประติมากรรมช้างอาบน้ำ ๑ จุด
· ทางเดินบอกเล่าเรื่องราว “คนกับช้าง”
· ป้ายแสดงข้อมูลกลางแจ้ง จำนวน ๔ ป้าย
· อาคารจัตุรมุข จำนวน ๑ หลัง
โซนที่ ๔ 
· ห้องน้ำ จำนวน ๑ หลัง
· ระบบไฟฟ้าและประปา

    		 ผู้มีสิทธิ์เสนองานจะต้องเป็นผู้มีอาชีพรับจ้างงานด้านออกแบบก่อสร้างอาคาร ผู้ให้บริการออกแบบจะต้องมีคุณสมบัติ โดยยื่นหลักฐานประกอบการเสนองาน ดังต่อไปนี้
   		 ๑.  ผู้ให้บริการออกแบบเขียนแบบพร้อมประมาณราคา ที่เป็นนิติบุคคล กรรมการผู้จัดการหรือหุ้นส่วนผู้จัดการของนิติบุคคลนั้น  จะต้องเป็นคนไทย และเป็นนิติบุคคลที่มีผู้ถือหุ้นเป็นคนไทยเกินร้อยละห้าสิบของทุนการจัดตั้งนิติบุคคลนั้น

-๒-
		     ๒.  ผู้ให้บริการที่เป็นบุคคลธรรมดาจะต้องมีสัญชาติไทย และเป็นผู้ได้รับใบอนุญาตประกอบวิชาชีพสถาปัตยกรรมและหรือวิศวกรรมสำหรับงานว่าจ้างตามที่กำหนดโดยกฎหมายว่าด้วยวิชาชีพสถาปัตยกรรมและหรือวิศวกรรมแล้วแต่กรณี และไม่เป็นข้าราชการประจำหรือลูกจ้างของส่วนราชการข้าราชการหรือลูกจ้างของหน่วยการบริหารราชการส่วนท้องถิ่น หรือรัฐวิสาหกิจ
   		    ๓.  ผู้ให้บริการออกแบบ ต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการ หรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลเป็นผู้ทิ้งงานตามระเบียบของทางราชการ
    		   ๔.  ผู้ให้บริการออกแบบต้องไม่เป็นผู้ที่ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ให้บริการออกแบบได้มีคำสั่งให้สละสิทธิ์และความคุ้มกันเช่นว่านั้น
    		   ๕.  ผู้ให้บริการออกแบบต้องไม่เป็นผู้ที่มีผลประโยชน์ร่วมกันกับผู้ให้บริการออกแบบรายอื่น ณ วันประกาศเชิญชวนนี้ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม
       		  ๖.  ผู้ให้บริการออกแบบจะต้องมีสถาปนิก ซึ่งมีคุณวุฒิไม่ต่ำกว่าสถาปัตยกรรมศาสตร์บัณฑิต และได้รับใบอนุญาตให้ประกอบวิชาชีพสถาปัตยกรรมควบคุมไม่ต่ำกว่าสามัญสถาปนิก สาขาสถาปัตยกรรมหลัก
   		  ๗. ผู้ให้บริการออกแบบจะต้องมีวิศวกร ซึ่งมีคุณวุฒิไม่ต่ำกว่าวิศวกรรมศาสตร์บัณฑิตและได้รับใบอนุญาตให้ประกอบวิชาชีพวิศวกรรมควบคุมไม่ต่ำกว่าสามัญวิศวกร สาขาวิศวกรรมโยธา		
		๘. ผู้เสนอราคาจะต้องเสนอกำหนดเวลาดำเนินการออกแบบพร้อมประมาณราคาแล้วเสร็จไม่เกิน   ๑๕  วันนับถัดจากวันลงนามในสัญญาจ้าง    และกำหนดยืนราคาไม่น้อยกว่า  ๓๐  วัน
		๙. ผู้เสนองานต้องวางหลักประกันซอง เป็นจำนวนเต็มในอัตราร้อยละห้าของวงเงินหรือพัสดุที่จัดหาในครั้งนั้น  (๑) หลักประกันซองให้คืนให้แก่ผู้เสนอราคาหรือผู้ค้ำประกันภายใน ๑๕ วัน นับแต่วันที่ได้พิจารณาในเบื้องต้นเรียบร้อยแล้ว เว้นแต่ผู้เสนอราคารายที่คัดเลือกไว้ซึ่งเสนอราคาต่ำสุด ไม่เกิน ๓ ราย ให้คืนได้ต่อเมื่อได้ทำสัญญาหรือข้อตกลง หรือผู้เสนอราคาได้พ้นจากข้อผูกพันแล้ว


-๓-

   		 การดูสถานที่ก่อสร้าง กำหนดให้ผู้ให้บริการออกแบบไปดูสถานที่ก่อสร้างอาคารอุทยานประวัติศาสตร์ย้อนรอยพระเศวต  พร้อมรับฟังคำชี้แจงและรายละเอียดเพิ่มเติม โดยกำหนดพร้อมกัน ณ องค์การบริหารส่วนตำบลดินอุดม ในวันที่ ๗   มีนาคม ๒๕๕๔  เวลา ๐๙.๓๐น.  สำหรับผู้ให้บริการออกแบบรายใดไม่ไปดูสถานที่ก่อสร้างตามวัน และเวลาที่กำหนดไว้จะถือว่าได้รับทราบรายละเอียดทั้งหมดแล้ว
		ผู้เสนอมีสิทธิ์เสนอราคาจะต้องเป็นผู้มีอาชีพรับจ้างดังกล่าว และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยราชการส่วนท้องถิ่น ในขณะที่ยื่นซอง
		กำหนดยื่นซอง  ตั้งแต่วันที่  ๑๐   เดือน มีนาคม พ.ศ. ๒๕๕๔   ระหว่างเวลา   ๐๙.๓๐ น. ถึง ๑๐.๐๐ น.  ณ ศูนย์รวมข้อมูลข่าวสารการจัดซื้อจัดจ้างระดับอำเภอ   ที่ว่าการอำเภอลำทับ    จังหวัดกระบี่  และกำหนดเปิดซอง   ในวันที่  ๑๐  เดือน มีนาคม พ.ศ.๒๕๕๔   ตั้งแต่เวลา  ๐๙.๐๐ น. เป็นต้นไป
		ผู้สนใจติดต่อขอรับ/ ซื้อเอกสารในราคาชุดละ   ๕๐๐.-บาท  ได้ที่องค์การบริหารส่วนตำบลดินอุดม   ระหว่างวันที่  ๓   เดือน  มีนาคม พ.ศ.๒๕๕๔  ถึงวันที่  ๙  เดือน มีนาคม พ.ศ.๒๕๕๔  หรือสอบถามที่องค์การบริหารส่วนตำบลดินอุดมในวันและเวลาราชการ โทร. ๐๗๕-๖๕๐๑-๒๐ 
				
			ประกาศ  ณ  วันที่  ๒    เดือน  มีนาคม  พ.ศ. ๒๕๕๔

